CELEX: 32020R1292
Language: el
Date: 2020-09-15 00:00:00
Title: Εκτελεστικός κανονισμός (ΕΕ) 2020/1292 της Επιτροπής της 15ης Σεπτεμβρίου 2020 σχετικά με μέτρα για την πρόληψη της εισόδου του Agrilus planipennis Fairmaire στην Ένωση από την Ουκρανία και για την τροποποίηση του παραρτήματος XI του εκτελεστικού κανονισμού (ΕΕ) 2019/2072

16.9.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 302/20
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2020/1292 ΤΗΣ ΕΠΙΤΡΟΠΗΣ
         της 15ης Σεπτεμβρίου 2020
         σχετικά με μέτρα για την πρόληψη της εισόδου του Agrilus planipennis Fairmaire στην Ένωση από την Ουκρανία και για την τροποποίηση του παραρτήματος XI του εκτελεστικού κανονισμού (ΕΕ) 2019/2072
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 41 παράγραφος 2 και το άρθρο 72 παράγραφος 1,
         Εκτιμώντας τα ακόλουθα:
         
                     (1)
                  
                  
                     Ο Agrilus planipennis Fairmaire (στο εξής: συγκεκριμένος επιβλαβής οργανισμός) καταγράφεται ως ενωσιακός επιβλαβής οργανισμός καραντίνας στο παράρτημα II του εκτελεστικού κανονισμού (ΕΕ) 2019/2072 της Επιτροπής (2). Καταγράφεται επίσης ως επιβλαβής οργανισμός προτεραιότητας στον κατ’ εξουσιοδότηση κανονισμό (ΕΕ) 2019/1702 της Επιτροπής (3).
                  
               
                     (2)
                  
                  
                     Απαιτήσεις για την εισαγωγή ορισμένων ειδών φυτών, ξυλείας και μεμονωμένου φλοιού όσον αφορά τον συγκεκριμένο επιβλαβή οργανισμό έχουν καθοριστεί στο παράρτημα VII του εκτελεστικού κανονισμού (ΕΕ) 2019/2072 για τις τρίτες χώρες στις οποίες είναι παρών ο επιβλαβής οργανισμός. Σύμφωνα με το παράρτημα XI μέρος Α του εν λόγω κανονισμού για την είσοδο των εν λόγω φυτών ή φυτικών προϊόντων στην Ένωση από τις αντίστοιχες τρίτες χώρες καταγωγής απαιτούνται πιστοποιητικά φυτοϋγείας.
                  
               
                     (3)
                  
                  
                     Τον Νοέμβριο του 2019 η Ουκρανία επιβεβαίωσε τα πρώτα επίσημα ευρήματα του συγκεκριμένου επιβλαβούς οργανισμού στο έδαφός της.
                  
               
                     (4)
                  
                  
                     Η εν λόγω χώρα δεν συγκαταλέγεται στις τρίτες χώρες από τις οποίες επιτρέπεται η εισαγωγή στο έδαφος της Ένωσης σύμφωνα με το παράρτημα VII του εκτελεστικού κανονισμού (ΕΕ) 2019/2072. Ως εκ τούτου, θα πρέπει να θεσπιστούν ειδικά μέτρα για την πρόληψη πιθανής εισόδου στην Ένωση του συγκεκριμένου επιβλαβούς οργανισμού που απαντά σε ορισμένα είδη φυτών, ξυλείας και μεμονωμένου φλοιού από την Ουκρανία.
                  
               
                     (5)
                  
                  
                     Δεδομένου του φυτοϋγειονομικού κινδύνου του συγκεκριμένου επιβλαβούς οργανισμού, τα αντίστοιχα φυτά, η ξυλεία και ο φλοιός τα οποία είναι γνωστό ότι είναι ξενιστές του και που κατάγονται από την Ουκρανία, κατά την είσοδό τους στην Ένωση, θα πρέπει να συνοδεύονται από φυτοϋγειονομικό πιστοποιητικό το οποίο θα περιλαμβάνει πρόσθετη δήλωση στην οποία θα αναφέρεται ότι κατάγονται από περιοχή απαλλαγμένη από τον συγκεκριμένο οργανισμό. Η πρόσθετη αυτή δήλωση θα πρέπει να καταρτίζεται σύμφωνα με τα σχετικά διεθνή πρότυπα για τα φυτοϋγειονομικά μέτρα και θα πρέπει να κοινοποιείται εκ των προτέρων στην Επιτροπή. Ορισμένα είδη ξυλείας επιτρέπεται να εισάγονται μόνον εάν έχει πραγματοποιηθεί η κατάλληλη επεξεργασία ή αφαίρεση του φλοιού και μέρους του εξωτερικού σομφού προκειμένου να εξασφαλιστεί υψηλότερο επίπεδο φυτοϋγειονομικής προστασίας.
                  
               
                     (6)
                  
                  
                     Δεδομένου ότι η κατάσταση του συγκεκριμένου επιβλαβούς οργανισμού στην Ουκρανία χρειάζεται περαιτέρω επιβεβαίωση, θα πρέπει να συλλεγούν πρόσθετα τεχνικά και επιστημονικά στοιχεία προκειμένου να αξιολογηθεί ο φυτοϋγειονομικός κίνδυνος που ενέχει ο εν λόγω οργανισμός για την Ένωση. Τα στοιχεία αυτά πρέπει επίσης να συλλεγούν σχετικά με την παρουσία του εν λόγω οργανισμού σε άλλες τρίτες χώρες, προκειμένου να επικαιροποιηθούν τα αντίστοιχα μέτρα που παρατίθενται στο παράρτημα VII του εκτελεστικού κανονισμού (ΕΕ) 2019/2072. Συνεπώς, τα μέτρα που θεσπίζονται στον παρόντα κανονισμό θα πρέπει να επανεξεταστούν το συντομότερο δυνατόν.
                  
               
                     (7)
                  
                  
                     Το παράρτημα XI του εκτελεστικού κανονισμού (ΕΕ) 2019/2072 θα πρέπει επίσης να τροποποιηθεί, προκειμένου να απαιτείται φυτοϋγειονομικό πιστοποιητικό για την είσοδο των αντίστοιχων φυτών και φυτικών προϊόντων από την Ουκρανία στην Ένωση.
                  
               
                     (8)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Αντικείμενο
            Ο παρών κανονισμός θεσπίζει μέτρα για την πρόληψη της εισόδου του Agrilus planipennis Fairmaire στην Ένωση από την Ουκρανία.
         
         
            Άρθρο 2
            Είσοδος στην Ένωση φυτών, ξυλείας και μεμονωμένων φλοιών που κατάγονται από την Ουκρανία
            Τα φυτά, η ξυλεία και οι μεμονωμένοι φλοιοί που κατάγονται από την Ουκρανία εισέρχονται στην Ένωση μόνον εάν συμμορφώνονται με τα αντίστοιχα μέτρα που παρατίθενται στο παράρτημα.
         
         
            Άρθρο 3
            
               Τροποποίηση του παραρτήματος XI του εκτελεστικού κανονισμού (ΕΕ)
               2019/2072
            
            Το μέρος Α του παραρτήματος XI του εκτελεστικού κανονισμού (ΕΕ) αριθ. 2019/2072 τροποποιείται ως εξής:
            
                        α)
                     
                     
                        στο σημείο 3, στην καταχώριση «Fraxinus L., Juglans L., Pterocarya Kunth και Ulmus davidiana Planch.», το κείμενο στην τρίτη στήλη αντικαθίσταται από το κείμενο: «Καναδάς, Κίνα, Λαοκρατική Δημοκρατία της Κορέας, Ιαπωνία, Μογγολία, Δημοκρατία της Κορέας, Ρωσία, Ταϊβάν, Ουκρανία και ΗΠΑ»·
                     
                  
                        β)
                     
                     
                        στο σημείο 11, στην καταχώριση «Fraxinus L., Juglans L., Pterocarya Kunth και Ulmus davidiana Planch.», το κείμενο στην τρίτη στήλη αντικαθίσταται από το κείμενο: «Καναδάς, Κίνα, Λαοκρατική Δημοκρατία της Κορέας, Ιαπωνία, Μογγολία, Δημοκρατία της Κορέας, Ρωσία, Ταϊβάν, Ουκρανία και ΗΠΑ»·
                     
                  
                        γ)
                     
                     
                        στο σημείο 12, στην καταχώριση «Fraxinus L., Juglans L., Pterocarya Kunth και Ulmus davidiana Planch., συμπεριλαμβανομένης της ξυλείας που δεν έχει διατηρήσει το φυσικό κυλινδρικό της σχήμα», το κείμενο στην τρίτη στήλη αντικαθίσταται από το κείμενο: «Καναδάς, Κίνα, Λαοκρατική Δημοκρατία της Κορέας, Ιαπωνία, Μογγολία, Δημοκρατία της Κορέας, Ρωσία, Ταϊβάν, Ουκρανία και ΗΠΑ».
                     
                  
         
            Άρθρο 4
            Επανεξέταση των προσωρινών μέτρων
            Τα μέτρα που θεσπίζονται στον παρόντα κανονισμό αποσκοπούν στην αντιμετώπιση των φυτοϋγειονομικών κινδύνων που δεν αξιολογούνται πλήρως και έχουν προσωρινό χαρακτήρα.
            Τα μέτρα αυτά επανεξετάζονται το συντομότερο δυνατόν και το αργότερο ένα έτος μετά την ημερομηνία έκδοσης του παρόντος κανονισμού.
         
         
            Άρθρο 5
            Έναρξη ισχύος
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Σεπτεμβρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
         
            (3)  Κατ’ εξουσιοδότηση κανονισμός (ΕΕ) 2019/1702 της Επιτροπής, της 1ης Αυγούστου 2019, για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας (ΕΕ L 260 της 11.10.2019, σ. 8).
      
      
         
            ΠΑΡΑΡΤΗΜΑ
            
               Κατάλογος φυτών, φυτικών προϊόντων και άλλων αντικειμένων που κατάγονται από την Ουκρανία και τα αντίστοιχα μέτρα για την είσοδό τους στο έδαφος της Ένωσης, όπως αναφέρεται στο άρθρο 2
            
            
                        Φυτά, φυτικά προϊόντα και άλλα αντικείμενα
                     
                     
                        Κωδικός ΣΟ
                     
                     
                        Μέτρα
                     
                  
                        
                                    1.
                                 
                                 
                                    Φυτά Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya
                                       rhoifolia Siebold & Zucc., εκτός των καρπών και των σπόρων
                                 
                              
                     
                        ex 0602 10 90 
                        ex 0602 20 20 
                        ex 0602 20 80 
                        ex 0602 90 41 
                        ex 0602 90 45 
                        ex 0602 90 46 
                        ex 0602 90 48 
                        ex 0602 90 50 
                        ex 0602 90 70 
                        ex 0602 90 99 
                        ex 0604 20 90 
                        ex 1404 90 00 
                     
                     
                        Τα φυτά πληρούν αμφότερες τις ακόλουθες προϋποθέσεις:
                        
                                    α)
                                 
                                 
                                    συνοδεύονται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι τα φυτά κατάγονται από περιοχή που πιστοποιήθηκε από την εθνική υπηρεσία φυτοπροστασίας της Ουκρανίας ως απαλλαγμένη από τον Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα, και βρίσκεται σε απόσταση τουλάχιστον 100 km από την πλησιέστερη γνωστή περιοχή όπου έχει επιβεβαιωθεί επίσημα η παρουσία του συγκεκριμένου επιβλαβούς οργανισμού·
                                 
                              
                                    β)
                                 
                                 
                                    το καθεστώς απαλλαγής της εν λόγω περιοχής δηλώθηκε εγγράφως εκ των προτέρων στην Επιτροπή από την εθνική υπηρεσία φυτοπροστασίας της Ουκρανίας.
                                 
                              
                  
                        
                                    2.1.
                                 
                                 
                                    Ξυλεία Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold & Zucc., που δεν είναι σε μορφή:
                                    
                                                —
                                             
                                             
                                                πλακιδίων, μικρών τεμαχίων, πριονιδίων, ροκανιδίων, απορριμμάτων και θραυσμάτων, τα οποία παράγονται εξολοκλήρου ή εν μέρει από τα εν λόγω δένδρα,
                                             
                                          
                                                —
                                             
                                             
                                                ξύλινων μέσων συσκευασίας με τη μορφή κιβωτίων, κυτίων, καφασιών, τυμπάνων και παρόμοιων συσκευασιών, παλετών, παλετοκιβωτίων και άλλων επίπεδων επιφανειών για φόρτωση, στεφανιών παλετών, ξύλινου υλικού σφήνωσης φορτίων ξυλείας, ανεξάρτητα από το αν χρησιμοποιούνται πράγματι για τη μεταφορά κάθε είδους αντικειμένων, εκτός των ξύλινων υλικών σφήνωσης φορτίων ξυλείας που είναι κατασκευασμένα από ξύλο του ίδιου τύπου και ποιότητας όπως η ξυλεία του φορτίου και που πληρούν τις ίδιες ενωσιακές φυτοϋγειονομικές απαιτήσεις όπως και η ξυλεία του φορτίου,
                                             
                                          
                                                —
                                             
                                             
                                                συμπεριλαμβανομένης όμως της ξυλείας που δεν έχει διατηρήσει το φυσικό κυλινδρικό της σχήμα, καθώς και των επίπλων και άλλων αντικειμένων που είναι κατασκευασμένα από μη επεξεργασμένη ξυλεία.
                                             
                                          
                              
                     
                        ex 4401 12 00 
                        ex 4403 12 00 
                        ex 4403 99 00 
                        ex 4404 20 00 
                        ex 4406 12 00 
                        ex 4406 92 00 
                        4407 95 10 
                        4407 95 91 
                        4407 95 99 
                        ex 4407 99 27 
                        ex 4407 99 40 
                        ex 4407 99 90 
                        ex 4408 90 15 
                        ex 4408 90 35 
                        ex 4408 90 85 
                        ex 4408 90 95 
                        ex 4416 00 00 
                        ex 9406 10 00 
                     
                     
                        Η ξυλεία πληροί μία από τις ακόλουθες προϋποθέσεις:
                        
                                    α)
                                 
                                 
                                    συνοδεύεται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι η ξυλεία κατάγεται από περιοχή η οποία προσδιορίζεται επακριβώς και η οποία πιστοποιήθηκε από την εθνική υπηρεσία φυτοπροστασίας της Ουκρανίας ως απαλλαγμένη από τον Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα, βρίσκεται σε απόσταση τουλάχιστον 100 km από την πλησιέστερη γνωστή περιοχή όπου έχει επιβεβαιωθεί επίσημα η παρουσία του συγκεκριμένου επιβλαβούς οργανισμού και το καθεστώς απαλλαγής της εν λόγω περιοχής δηλώθηκε εγγράφως εκ των προτέρων στην Επιτροπή από την εθνική υπηρεσία φυτοπροστασίας της Ουκρανίας·
                                 
                              
                                    β)
                                 
                                 
                                    συνοδεύεται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι ο φλοιός και τουλάχιστον 2,5 cm του εξωτερικού σομφού αφαιρέθηκαν σε εγκατάσταση που έχει λάβει άδεια λειτουργίας και εποπτεύεται από την εθνική υπηρεσία φυτοπροστασίας της Ουκρανίας·
                                 
                              
                                    γ)
                                 
                                 
                                    συνοδεύεται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι η ξυλεία υποβλήθηκε σε ιοντίζουσα ακτινοβολία για την επίτευξη ελάχιστης απορροφούμενης δόσης 1 kGy σε όλο το ξύλο.
                                 
                              
                  
                        
                                    2.2.
                                 
                                 
                                    Ξυλεία με τη μορφή πλακιδίων, μικρών τεμαχίων, πριονιδίων, ροκανιδίων, απορριμμάτων και θραυσμάτων ξύλου, τα οποία λαμβάνονται εξολοκλήρου ή εν μέρει από Fraxinus L., Juglans ailantifolia Carr., Juglans
                                       mandshurica Maxim., Ulmus
                                       davidiana Planch. και Pterocarya rhoifolia Siebold & Zucc.
                                 
                              
                     
                        ex 4401 22 00 
                        ex 4401 40 10 
                        ex 4401 40 90 
                     
                     
                        Η ξυλεία πληροί αμφότερες τις ακόλουθες προϋποθέσεις:
                        
                                    α)
                                 
                                 
                                    συνοδεύεται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι η ξυλεία κατάγεται από περιοχή η οποία προσδιορίζεται επακριβώς και η οποία πιστοποιήθηκε από την εθνική υπηρεσία φυτοπροστασίας της Ουκρανίας ως απαλλαγμένη από τον Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα, και βρίσκεται σε απόσταση τουλάχιστον 100 km από την πλησιέστερη γνωστή περιοχή όπου έχει επιβεβαιωθεί επίσημα η παρουσία του συγκεκριμένου επιβλαβούς οργανισμού·
                                 
                              
                                    β)
                                 
                                 
                                    το καθεστώς απαλλαγής της εν λόγω περιοχής δηλώθηκε εγγράφως εκ των προτέρων στην Επιτροπή από την εθνική υπηρεσία φυτοπροστασίας της Ουκρανίας.
                                 
                              
                  
                        
                                    3.
                                 
                                 
                                    Μεμονωμένος φλοιός και αντικείμενα κατασκευασμένα από μεμονωμένο φλοιό Fraxinus L., Juglans ailantifolia Carr., Juglans mandshurica Maxim., Ulmus davidiana Planch. και Pterocarya rhoifolia Siebold & Zucc.
                                 
                              
                     
                        ex 1404 90 00 
                        ex 4401 40 90 
                     
                     
                        Ο φλοιός πληροί αμφότερες τις ακόλουθες προϋποθέσεις:
                        
                                    α)
                                 
                                 
                                    συνοδεύεται από πιστοποιητικό φυτοϋγείας, στο τμήμα «Πρόσθετη δήλωση» του οποίου δηλώνεται ότι ο φλοιός κατάγεται από περιοχή η οποία προσδιορίζεται επακριβώς και η οποία πιστοποιήθηκε από την εθνική υπηρεσία φυτοπροστασίας της Ουκρανίας ως απαλλαγμένη από τον Agrilus planipennis Fairmaire, σύμφωνα με τα σχετικά διεθνή πρότυπα για τα φυτοϋγειονομικά μέτρα, και βρίσκεται σε απόσταση τουλάχιστον 100 km από την πλησιέστερη γνωστή περιοχή όπου έχει επιβεβαιωθεί επίσημα η παρουσία του συγκεκριμένου επιβλαβούς οργανισμού·
                                 
                              
                                    β)
                                 
                                 
                                    το καθεστώς απαλλαγής της εν λόγω περιοχής δηλώθηκε εγγράφως εκ των προτέρων στην Επιτροπή από την εθνική υπηρεσία φυτοπροστασίας της Ουκρανίας.